CELEX: 62009TN0364
Language: et
Date: 2009-09-21 00:00:00
Title: Kohtuasi T-364/09 P: Giorgio Lebedefi 21. septembril 2009 esitatud apellatsioonkaebus Avaliku Teenistuse Kohtu 7. juuli 2009 . aasta otsuse peale kohtuasjas F-39/08: Lebedef versus komisjon

21.11.2009   
            
            
               ET
            
            
               Euroopa Liidu Teataja
            
            
               C 282/52
            
         Giorgio Lebedefi 21. septembril 2009 esitatud apellatsioonkaebus Avaliku Teenistuse Kohtu 7. juuli 2009. aasta otsuse peale kohtuasjas F-39/08: Lebedef versus komisjon
   (Kohtuasi T-364/09 P)
   2009/C 282/99
   Kohtumenetluse keel: prantsuse
   
      Pooled
   
   
      Hageja: Giorgio Lebedef (Senningerberg, Luksemburg) (esindaja: advokaat F. Frabetti)
   
      Teine menetluspool: Euroopa Ühenduste Komisjon
   
      Hageja nõuded
   
   
               —
            
            
               tühistada Avaliku Teenistuse Kohtu 7. juuli 2009. aasta otsus kohtuasjas F-39/08: Giorgio LEBEDEF (elukoht 4, Neie Wee, L-1670, Senningerberg, Luksemburg, Euroopa Komisjoni ametnik, keda abistab ja esindab advokaat Frédéric FRABETTI, 5, rue Jean Bertels, L-1230 Luksemburg, kohtu advokaat, kelle büroo aadress on kohtudokumentide kättetoimetamise aadress) vs. Euroopa Ühenduste Komisjon (keda esindavad tema esindajad, kohtudokumentide kättetoimetamise aadress Luxembourgis, kostja), mille ese on nõue tühistada 29.5.2007, 20.6.2007, 28.6.2007 ja 6.7.2007 otsused, kaks 26.7.2007 otsust ja 2.8.2007 otsus, mis käsitlevad 32 päeva mahaarvamist hageja puhkuseõigustest 2007. aasta osas;
            
         
               —
            
            
               rahuldada hageja esimeses kohtuastmes esitatud nõuded;
            
         
               —
            
            
               teise võimalusena saata asi tagasi Avaliku Teenistuse Kohtule;
            
         
               —
            
            
               otsustada kohtukulude jaotus ja mõista need välja Euroopa Komisjonilt.
            
         
      Väited ja peamised argumendid
   
   Käesolevas apellatsioonkaebuses palub hageja tühistada Avaliku Teenistuse Kohtu 7. juuli 2009. aasta otsus kohtuasjas F-39/08: Lebedef vs. komisjon, millega jäeti rahuldamata hagi, milles hageja oli palunud tühistada rea otsuseid, mis käsitlevad 32 päeva mahaarvamist tema korralisest puhkusest 2007. aastal.
   Oma apellatsioonkaebuse toetuseks esitab hageja üheksa väidet, mille aluseks on:
   
               —
            
            
               Euroopa ühenduste ametnike personalieeskirjade II lisa artikli 1 kuuenda lõigu (mis käsitleb muu hulgas personalikomitee koosseisu ja toimimispõhimõtteid), ja komisjoni ning ametiühingute ja kutseorganisatsioonide vahelisi suhteid reguleeriva raamlepingu artikli 1 lõike 2 rikkumine;
            
         
               —
            
            
               personalieeskirjade artiklil 24 põhineva „ühinemisvabaduse” kontseptsiooni väär tõlgendamine ja kohaldamine;
            
         
               —
            
            
               komisjoni 28. aprilli 2004. aasta otsuse, mis käsitleb rakendussätete loomist seoses töölt puudumisega haiguse või õnnetusjuhtumi tõttu, punkti III.c, mis puudutab „osaajatööd haiguse tõttu”, ja täpsemalt punkti, mis sätestab, et „võimaluse korral võetud korralise puhkuse päevad lähevad arvesse täispäevadena”, eiramine;
            
         
               —
            
            
               hageja tervisliku seisundi eiramine;
            
         
               —
            
            
               mõistete „töötajate esindamine”, „ametiühingutega seotud töö” ja „ametiühingutega seotud kohustused” väär tõlgendamine ja kohaldamine;
            
         
               —
            
            
               faktide ja hageja kinnituste moonutamine, Esimese Astme Kohtu järelduste sisuline ebatäpsus seoses „loata puudumiste” registreerimisega SysPer2-s;
            
         
               —
            
            
               õigusnormi rikkumine Avaliku Teenistuse Kohtu poolt mõiste „puudumine” tõlgendamisel personalieeskirjade artiklites 57, 59 ja 60 sätestatud määratluse kohaselt;
            
         
               —
            
            
               õigusnormi rikkumine Avaliku Teenistuse Kohtu poolt personalieeskirjade artikli 60 kohaldamisel;
            
         
               —
            
            
               esimese kaheksa väite raames Avaliku Teenistuse Kohtu hinnangu põhjenduste puudumine;